Svein Gundersen (1949)

**Svein Oddvar Cedur Gundersen** (født 1949) er en norsk musiker, studiomusiker, låtskriver, komponist og plateprodusent. Barndommen og oppveksten var på Kråkerøy, og etter flere år i Oslo og Moss er han nå igjen bosatt i Fredrikstad.

Han startet med å spille trekkspill men gikk over til bassgitar og senere også piano. Det første bandet han spilte i på 60-tallet var The Dedications, sammen med blant annet Bjørn Kristiansen. De spilte mest coverlåter fra band som The Beatles og The Kinks.

I 1969 var han med på å starte Aunt Mary sammen med Bjørn Kristiansen og Jan Groth. De ga ut sitt første album *[[Aunt Mary (album)|Aunt Mary]]* (1970), senere fulgte *[[Loaded (Aunt Mary-album)|Loaded]]* (1972) og ikke mins *[[Janus (album)|Janus]]* (1973). På alle albumene var Gundersen i tillegg til å være bassist også komponist, på *Loaded* var han medkomponist eller komponist på 8 av 9 spor og på *Janus* på samtelige 9 spor sammen med Christiansen. Etter å ha vært oppløst siden 1973 ga de ut et bluesalbum, *[[Bluesprints]]*, i 1992 hvor Gundersen også var produsent.

George Keller Band ble dannet i 1973 med George Keller, Svein Gundersen, Bjørn Kristiansen, Gunnar Aas og vokalisten Freddy Dahl. Første albumet *[[Just Like Standin’ Up]]* kom i 1974 og inneholder et spor av Gundersen, «It's My Destiny». Samme år kom også albumet *[[Colours (album)|Colours]].*

I 1976 dannet Alex Naumik Sandøy Alex band hvor både Gundersen, Christiansen, Brynjulf Blix og Per Ivar Johansen var med. Deres første album *[[Alex (album)|Alex]]* kom i 1977, i tillegg til å spille bass komponerte Gundersen mange av sangene, noen sammen med Christiansen. Flere album fulgte, *[[Handle With Care]]* i 1977, *[[Hello, I Love You]]* i 1979 og *[[Daddy’s Child]]* i 1980. Gundersen komponerte «Univers» som Alex fikk en tredjeplass med i Melodi Grand Prix 1980. Han komponerte også Alex sine bidrag i 1981 (sammen med Christiansen), «Rock ‘n’ roller», og i 1982 (sammen med Sandøy), «Perfekte engel». På vei til konsert i Lillehammer 19. september 1980 krasjet turnebussen, trommeslageren Per Ivar Johansen mistet livet og Svein Gundersen ble livstruende skadet.

Etter et langt sykehusopphold på Sunnaas, hvor han måtte bygge opp igjen bevegelse og førlighet, fortsatte han og produsere og komponere for andre artister. Han fortsatte også samarbeidet med Wam & Vennerød som han hadde komponert musikk for helt fra starten med *[[Lasse & Geir]]* i 1976. Totalt ble det 11 filmer, den siste var *[[Lakki]]* fra 1992. Noen av Gundersen sine største hits er hentet fra disse filmene, som «Har en drøm» og «Ei hand å holde i» begge fra *[[Drømmeslottet]]* (1986), begge med tekst av Trygve Hoff og begge framført av Jørn Hoel. Gundersen jobbet også med musikken til flere underholdnings-serier for NRK på 90-tallet, som ''Rondo'', ''Wiese'' og ''Tande-På Programmet''. Han har også skrevet musikk til revyer på ABC-teateret og Chat Noir. I 2007 hadde NRK en underholdnings-serier som het *[[Lyden av lørdag|Lyden av Lørdag]],* Thomas Brøndbo var med i denne serien og Gundersen og Sandø skrev en sang til han for serien, «Du sa æ va en drøm».

Han har produsert for en rekke kjente norske artister som Jan Groth, Trond Granlund, Lava, Halvdan Sivertsen, Bjørn Eidsvåg, Jahn Teigen, Jørn Hoel, Trygve Hoff, Bjøro Håland, DDE og ikke minst flere av Sissel Kyrkjebø sine album som *[[Sissel (album)|Sissel]]* (1986) *[[Glade jul (album)|Glade Jul]]* (1987), *[[Soria Moria (Sissel)|Soria Moria]]* (1989) og *[[Innerst i sjelen]]* (1994) som inneholder en annen av hans hit-komposisjoner «Se ilden lyse» med tekst av Jan Vincents Johannessen. Den ble utgitt som den offisielle sangen for Vinter-OL 1994 på Lillehammer og ble en stor hit som toppet den norske singellisten i tre uker. Den ble også gitt ut på engelsk med tittelen «Fire in Your Heart» med Sissel Kyrkjebø og Plácido Domingo. En annen av Sissel Kyrkjebø sine mest kjente sanger, julesangen «Den store stjerna», har også Gundersen komponert og det er Trygve Hoff sin tekst.

Han var bassist for Cornelis Vreeswijk, Stein Ingebrigtsen, Trygve Hoff, Lava og i backingbandet til Jahn Teigen. I tillegg har han koret på en lang rekke album med forskjellige artister.

I tillegg til de gangene han deltok i Melodi Grand Prix med komposisjoner for Alex har han også komponert for andre artister. I 1989 fremførte Ingeborg Hungnes «Et lite lys», i 1990 fremførte Damer & Herrer «Østenfor sol» og i 2008 fremførte Tinkerbells «Hold On». «Hold On» skrev han sammen med sin kone Aina Beate Gundersen, som også var en av de tre i gruppa Tinkerbells, og Jan Groth som skrev teksten. Året etter, i 2009, var han med nok en gang denne gang med «Det vart en storm» fremført av Thomas Brøndbo 

Som komponist står han også bak teatermusikk, filmusikk, ballettmusikk og totalt nesten 30 musikaler. For eksempel *[[Jungelboka (norsk musikal)|Jungelboka]], [[Gråtass – Hemmeligheten på gården|Gråtass]], Skatten på Sjørøverøya* og ''Olsenbanden jr.'' med låter som «Valborg o o yeah, yeah».

 
Han mottok *bransjeprisen* ved utdelingen av Spellemannprisen 1986 og Fredrikstad sin lokale Kong Fredriks ærespris i 2007. Han medvirket også som komponist og musikker på Alex sine album *[[Alex (album)|Alex]]* og *[[Handle With Care]]* som fikk Spellemannprisen 1977 

## Diskografi
### Teatermusikk og musikaler
* Jungelboken (1989), Bryggeriteatret/Det Norske Teatret
* Det er hardt å være Mainn, Reppen (Turné)
* Det er hardt å være To, Reppen (Turné)
* Skjærgårdsflørt, Det Norske Teatret
* Scrooge - et juleeventyr, Lillestrøm
* Olsenbanden jr. på Rockern (2004)
* Olsenbanden jr. på Cirkus (2005), Oslo Nye Teater
* Gråtass (2006)
* Spooki 
* Byen brenner
* 101 Dalmatinere
* Stenhoggern
* Brottungær (2007)
* Brottungær i trøbbel (2010)
* Jeppe - en musikal (2013)
* Askeladden og de mange hjelperne (2015)
* Rødhette og Ulven (2017)
* Skatten På Sjørøverøya (2022), Fredrikstad Barne- og Ungdomsteater

### Filmmusikk
* *Bumble Baby/Theme from [[Lasse og Geir]]* (1976)
* *Originalmusikken fra filmen *Liv & død' (1980)
* *[[Julia Julia (album)|Julia Julia]]* (1981)
* *[[My Romance (samlealbum)|My Romance]]* (1982)
* *[[Åpen framtid (album)|Åpen framtid]]* (1983)
* *[[Adjø solidaritet &ndash; Musikk fra Wam & Vennerøds store filmepos]]* (1985)
* *[[Drømmeslottet (album)|Drømmeslottet]]* (1986)
* *[[Mowgli (EP)|Mowgli]]* (1989, med Hele ensemblet & Arne Lindtner Næss
* *Hvem har bestemt*
* *[[Bryllupsfesten]]*
* *Du, pappa*
* *Lakki*
* *[[Lakki + Wam & Vennerøds Greatest Hits]]* (1992)
* *[[Olsenbanden (Norge)|Olsenbanden]] på Rockern*
* *[[Olsenbanden jr. |Olsenbanden jr.]] på Cirkus*

### [[Aunt Mary]]
* *[[Aunt Mary (album)|Aunt Mary]]* (1970)
* *[[Loaded (Aunt Mary-album)|Loaded]]* (1972)
* *[[Janus (album)|Janus]]* (1973)
* *[[The Best of Aunt Mary]]* (1974)
* *[[The Best of Aunt Mary Volume 2]]* (1975)
* *[[Live Reunion]]* (1980)
* *[[Bluesprints]]* (1992)
* *[[The Things We Stood For (1970–1973)]]* (2007)
* *[[Barbed Wire Waves]]* (2009)
;Singler
* «Did You Notice»/«The Ball» (1970)
* «Jimi, Janis and Brian»/«Stop Your Wishful Thinking» (1971)
* «G Flat Road»/«Joinin' the Crowd» (1972)
* «Rosalind»/«In the Hall of the Mountain King» (1972)
* «Nocturnal Voice»/«Mr. Kaye» (1973)

### [[George Keller|George Keller Band]]
* *[[Just Like Standin' Up]]* (1973)
* *[[Colours (album)|Colours]]* (1974)
* *[[Let's Move Together]]* (1977)
### [[Alexandra Naumik Sandøy|Alex Band]]
* *[[Alex (album)|Alex]]* (1977)
* *[[Handle With Care]]* (1977)
* *[[Hello, I Love You]]* (1979)
* *[[Daddy’s Child]]* (1980)
* *[[Alex’ beste]]* (1981)
* *[[Always (Alex-album)|Always]]* (1983)
;Singler
* *Listen to the Music/Flying High (You & I)* (1978)
* *Heartbreak Queen/Only You Can Make Me Stronger* (1979)
* *Univers/Slike drømmer om hus* (1980)
* *Rock'n'Roller* (1981)
### Cornelis Vreeswijk
* *[[Narrgnistor och transkriptioner]]* (1976)
### X-tra
* *[[X-tra (album)|X-tra]]* (1984)
### Annet

## Annet
Gundersen ble livstruende skadd i 1980 da en turnébuss han var passasjer i kjørte utfor veien. I dag er han nærmest helt restituert.

## Referanser


## Eksterne lenker
* 
* 
*  mic.no biografi fra *Norsk pop- og rockleksikon*